GPSC วิ่งแรง 3% ลุ้นต้นทุนพลังงานลด หลังน้ำมันย่อตัว รับรัสเซีย-ยูเครนผ่อนคลาย
GPSC วิ่งแรง 3% ราคาแตะ 72.25 บ. รับอานิสงส์รัสเซีย-ยูเครนผ่อนคลาย คาดส่งผลให้ราคาน้ำมันปรับตัวลง ทำให้แรงกดดันต้นทุนพลังงานลดลง โบรกชี้กำไรปกติไตรมาส 1/65 ฟื้นตัว รับดีมานด์ใช้ไฟฟ้าเพิ่ม
GPSC วิ่งแรง 3% ราคาแตะ 72.25 บ. รับอานิสงส์รัสเซีย-ยูเครนผ่อนคลาย คาดราคาน้ำมันปรับตัวลง ทำให้แรงกดดันต้นทุนพลังงานลดลง
30 มี.ค. 2565

ผู้สื่อข่าวรายงานว่า ราคาหุ้น บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ล่าสุด ณ เวลา 10:20 น. อยู่ที่ 72.25 บาท บวก 2 บาท หรือ 2.85% สูงสุดที่ 72.25 บาท ต่ำสุดที่  71.25 บาท ด้วยมูลค่าซื้อขาย 421.78 ล้านบาท

ทั้งนี้บล.เอเซีย พลัส ระบุในบทวิเคราะห์ (30 มี.ค.2565) ว่า ทิศทางกำไรปกติของ GPSC งวดไตรมาส 1/2565 จะเริ่มฟื้นตัวเมื่อเทียบจากไตรมาสก่อน จากความต้องการใช้ไฟฟ้าโดยรวมที่คาดจะเพิ่มขึ้นหลังจากผ่านพ้นช่วง Low Season ในไตราส 4/2564 รวมทั้งจะได้แรงหนุนจากประเด็นรัสเซียยูเครนผ่อนคลาย ทำให้แรงกดดันต้นทุนพลังงานลดลง
ส่วนบล.โนมูระ พัฒนสิน ระบุในบทวิเคราะห์ (29 มี.ค.2565) ว่า GPSC เป็นผู้ประกอบการโรงไฟฟ้าที่มีความต่อเนื่องของธุรกิจและมีธุรกิจ Battery หนุน พร้ อมเติบโต Megatrend จากทั้ง EV, โรงไฟฟ้า renewable และโรงงานอุตสาหกรรม โดยคาดธุรกิจแบตเตอรี่ของ GPSC โตสูงเฉลี่ย 60% CAGR ใน 2565 – 2573 และสัดส่วนรายได้เพิ่มจาก 0.1% ใน 2564 เป็น 6.5% ในปี 2573 โดยประเมินกำไรปกติ 2565 – 2566 ของ GPSC อยู่ที่ 1.06 หมื่นล้านบาท เพิ่มขึ้น 59% เมื่อเทียบจากปีก่อน และ 1.25 หมื่นล้านบาท เพิ่มขึ้น 18% เมื่อเทียบจากปีก่อน ตามลำดับ
อีกทั้งยังมองราคาหุ้นยังเป็นจุดซื้อลงทุนรับการเติบโตในระยะยาว โดยมี PER ปี 2565 ที่ 19 เท่า และมี dividend yield ที่ 2-3% ต่อปี รวมทั้งราคาน้ำมันดิบปรับตัวลดลง ลดแรงกดดันในด้านต้นทุน ประกอบกับได้ประโยชน์มากสุดในกลุ่มฯ จากการปรับขึ้นค่า Ft